als_Latn dik_Latn sag_Latn
TIRANE-Ministrja e Integrimit Evropian, znj. Klajda Gjosha ka deklaruar sot në seancën dëgjimore të Komisionit Parlamentar të Integrimit Evropian se në kuadër të masave që po merr qeveria shqiptare për marrjen e statusit në qershor, është planifikuar që më 10 mars, Ministria e Integrimit, Ministria e Jashtme, Kryeministri dhe Kreu i Parlamentit do të nisin një tur takimesh ku lobimet do të fillojnë me Gjermaninë.
“Këto udhëtime janë në funksion të përmirësimit të imazhit të Shqipërisë, dhe përmbushja e reformave dhe 5 prioriteteve që na janë vendosur, është e gjithë puna që duhet të bëjë Shqipëria, në mënyrë që të avancojë. Pjesa tjetër, ndryshimet në Bruksel, ajo që ndodh brenda qeverive të vendeve anëtare është diçka që nuk na përket ne dhe shpresojmë që në qershor Shqipëria të vlerësohet në bazë të progresit që ka bërë”, tha ministrja Gjosha.
Ministrja u pyet gjithashtu edhe për masat që po merren nga qeveria për të zbutur qëndrimin e vendeve skeptike të cilat vendosën të shtyjnë marrjen e statusit të Shqipërisë.
“Pavarësisht situatës që pritet të ndryshojë në BE dhe në muajt në bashkim, qeveria shqiptare ka një detyrë kryesore që është plotësimi i 5 prioriteteve, ndërmarrja e reformave, në mënyrë që procesi i integrimit të shkojë përpara po mbi të gjitha të ndodhin ndryshime rrënjësore edhe për qytetarët shqiptare, sepse në radhë të parë evropianizimi duhet të ndodhë brenda dhe midis nesh. Pra për ne, ndërmarrja e të gjitha reformave kryesore që do të çojnë në një zhvillim të mëtejshëm të Shqipërisë edhe në procesin e integrimit është thelbësore. Kjo është ajo cka duam ne t’i tregojmë sot të gjitha vendeve anëtare. Marëdhenia me opozitën, përfshirja e saj në të gjitha reformat , dialogu me ta, konstruktiviteti i tyre është pjesë e rëndësishme e asaj që duhet të tregojë Shqipëria në muajt në vijim”, tha ministrja Gjosha.
als_Latn als_Latn als_Latn als_Latn